Gareth Bale

Gareth Frank Bale (født 16. juli 1989) er en walisisk tidligere fotballspiller.Han er kjent for sine lange pasninger, skrudde frispark og evne til å komme forbi forsvarere med høyt tempo. Bale har fått mange lovord fra sine jevnaldrende, som har beskrevet ham som en fotballspiller med "enorm fart, flotte pasninger, en stor venstrefot og eksepsjonelle fysiske kvaliteter".


== Karriere ==


=== Southampton ===
Bale gjorde sin debut for Southampton den 17. april 2006, noe som gjorde han til den nest yngste spilleren for Southampton etter Theo Walcott. Det ble totalt 40 kamper for «the Saints» før han ble solgt til Tottenham i mai 2007.


=== Tottenham ===
Tottenham betalte til sammen sju millioner pund for Bale. Hans første obligatoriske ligakamp kom mot Manchester United den 26. august 2007.
De første sesongene i Tottenham var Bale både skadeforfulgt og andrevalg etter Benoît Assou-Ekotto. Samtidig ble det aldri Tottenham-seier i ligaen når Bale spilte — det gikk så langt at mediene spøkte med at han hadde en forbannelse over seg. 26. september 2009 ble han byttet inn i det 85. minutt i en kamp Tottenham vant 5-0 mot Burnley FC. Den første ligaseieren hvor Bale spilte fra start kom 26. januar 2010, mot Fulham FC.Bale ble kåret til årets spiller av sine spillerkolleger i Premier League i sesongene 2011-2012 og 2012-2013. I sesongen 2012-2013 tok han like så godt storeslem på alle kåringene. Han ble kåret til årets spiller, årets unge spiller, og årets spiller av journalistene. Med det ble han den andre spilleren gjennom tidene som har tatt en trippel. Bare Cristiano Ronaldo har klart det samme tidligere.


=== Real Madrid ===
Sommeren 2013 gikk Bale til den spanske klubben Real Madrid, i det som er en av tidenes dyreste overganger. Engelske medier rapporterte at Bale ble solgt for 100 millioner euro, mens spanske medier mente prisen var 91 millioner euro. Cristiano Ronaldo kostet 94 millioner euro i 2009.
Bale scoret i debuten mot Villarreal CF.


== Landslagsspill ==
Den 27. mai 2006 gjorde han sin debut for Wales mot Trinidad og Tobago. Han ble da den yngste gjennom tidene til å spille for Wales, bare 16 år og 315 dager gammel. Den 7. oktober 2006 ble han den yngste til å score for Wales, mot Slovakia på et frispark.
Han ble tatt ut i Wales EM-tropp til EM i Frankrike 2016.Han ble tatt ut i Wales EM-tropp til EM i fotball 2021.Han ble tatt ut i Waless tropp til VM i fotball 2022 i Qatar.


== Meritter ==
Real MadridLa Liga (2): 2016/2017, 2021/2022
Copa del Rey (1): 2013/2014
UEFA Champions League (4): 2013/2014, 2015/2016, 2016/2017, 2017/2018, 2021/2022
UEFA Super Cup (3): 2014, 2016, 2017IndividuellePFA Championship Team of the Year: 2006–2007
Football League Young Player of the Year: 2007
PFA Premier League Team of the Year: 2010–2011, 2011-2012, 2012-2013
PFA Young Player of the Year: 2012-2013
PFA Players' Player of the Year: 2010–2011, 2012-2013
FWA Footballer of the Year: 2012-2013
Premier League Player of the Month: April 2010, Januar 2012, Februar 2013
UEFA Team of the Year: 2011


== Referanser ==


== Eksterne lenker ==
(en) Gareth Bale – kategori av bilder, video eller lyd på Commons 
Gareth Bales spillerprofil hos Real Madrid
(de) Gareth Bale – Munzinger Sportsarchiv 
(en) Gareth Bale – FIFA 
(en) Gareth Bale – UEFA 
(en) Gareth Bale – Major League Soccer 
(fr) Gareth Bale – LÉquipe 
(en) Gareth Bale – Transfermarkt 
(en) Gareth Bale – national-football-teams.com 
(en) Gareth Bale – WorldFootball.net 
(en) Gareth Bale – Soccerbase.com 
(en) Gareth Bale – FootballDatabase.eu